**ঊর্ধ্ব মহাধমনী (AAo)** হলো মহাধমনীর একটি অংশ যেটি বাম নিলয়ের ভিত্তির উপরের অংশে শুরু হয়ে তৃতীয় কোস্টাল কার্টিলেজের নিচের সীমানা এবং স্টার্নামের বাম অর্ধেকের পিছনে ব্যাপ্ত হয়।

গঠন
---

এটি হৃৎপিণ্ডের উপরের দিকে, সামনের দিকে এবং ডান দিকে তীর্যক ভাবে অতিক্রম করে। এছাড়া এর গতিপথে দ্বিতীয় ডান কোস্টাল কার্টিলেজের উপরের সীমানায় একটি সামান্য বক্ররেখা গঠন করে। এটির মোট দৈর্ঘ্য প্রায় ৫ সেন্টিমিটার (২.০ ইঞ্চি)।

### উপাদান

**মহাধমনীর মূল** মহাধমনীর অ্যানুলাস থেকে শুরু হয়ে সাইনোটিউবুুুুলার জংশন পর্যন্ত বিস্তৃত। এটিকে কখনও কখনও ঊর্ধ্ব মহাধমনীর অংশ হিসাবে বিবেচনা করা হয়,  এবং কখনও কখনও এটিকে ঊর্ধ্ব মহাধমনী থেকে পৃথক হিসাবে বিবেচনা করা হয়। 

অ্যাওর্টিক কপাটিকার প্রতিটি কমিসুরের মধ্যে এবং অ্যাওর্টিক কপাটিকার গোছের বিপরীতে, তিনটি ছোট বিসারণকে অ্যাওর্টিক সাইনাস বলে ।

সাইনোটিউবুলার জংশন হলো ঊর্ধ্ব মহাধমনীর সেই বিন্দু যেখানে অ্যাওর্টিক সাইনাস শেষ হয় এবং মহাধমনীটি একটি নলাকার কাঠামোতে পরিণত হয়।

### আকার

সাধারণত একটি বক্ষীয় মহাধমনীর ব্যাস ৩.৫ সেমি এর বেশি হয়। কিন্তু যখন এর ব্যাস ৪.৫ সেমি এর চেয়ে বেশি হয় তখন তাকে *বক্ষীয় অ্যাওর্টিক অ্যানিউরিজম* হিসাবে বিবেচনা করা হয়।  এই ব্যাস বয়স এবং লিঙ্গ ভেদে পরিবর্তিত হয়। প্রবীণদের ক্ষেত্রে ঊর্ধ্ব মহাধমনীর ব্যাস ৪.৩ সেমি এর বেশি হতে পারে।

শাখা
----

ঊর্ধ্ব মহাধমনীর একমাত্র শাখা হলো দুটি করোনারি ধমনী, যেগুলো হৃৎপিণ্ডে রক্ত সরবরাহ করে। শাখা দুটো অ্যাওর্টিক কপাটিকার বিপরীত দিকে মহাধমনীর কাছাকাছি স্থানে অ্যাওর্টিক সাইনাস থেকে উদ্ভূত হয়।

ক্লিনিকাল গুরুত্ব
-----------------

*Porcelain aorta* হলো ঊর্ধ্ব মহাধমনীর বিস্তৃত অ্যাথেরোস্ক্লেরোটিক ক্যালেসিফিকেশন।  এটি অ্যাওর্টিক শল্যচিকিৎসাকে কঠিন করে তোলে। বিশেষ করে যখন *অ্যাওর্টিক ক্রস-ক্ল্যাম্পিং* করা হয় তখন অতিরিক্ত আঘাতের কারনে ধামনিক এম্বোলিজম হতে পারে।

অতিরিক্ত চিত্র
--------------

* হৃৎপিণ্ড এবং ফুসফুসের সামনের দৃশ্যহৃৎপিণ্ড এবং ফুসফুসের সামনের দৃশ্য
* অ্যাওর্টিক আর্চ এবং এর শাখা।অ্যাওর্টিক আর্চ এবং এর শাখা।
* ভ্রূণের ঊর্ধ্ব মহাধমনীভ্রূণের ঊর্ধ্ব মহাধমনী
* ঊর্ধ্ব মহাধমনীঊর্ধ্ব মহাধমনী
* ঊর্ধ্ব মহাধমনীঊর্ধ্ব মহাধমনী
* ঊর্ধ্ব মহাধমনীঊর্ধ্ব মহাধমনী
* ঊর্ধ্ব মহাধমনীঊর্ধ্ব মহাধমনী
* ঊর্ধ্ব মহাধমনীঊর্ধ্ব মহাধমনী
* ঊর্ধ্ব মহাধমনীঊর্ধ্ব মহাধমনী
* ঊর্ধ্ব মহাধমনীঊর্ধ্ব মহাধমনী

তথ্যসূত্র
---------

*এই নিবন্ধটি গ্রে'স এনাটমি (১৯১৮) এর ২০তম সংস্করণের ৫৪৫ পৃষ্ঠা থেকে পাবলিক ডোমেইনে পাঠ্য অন্তর্ভুক্ত করে।*

1. ↑  Nataf, P (২০০৬)। "Dilation of the thoracic aorta: medical and surgical management": 1345–1352। আইএসএসএন 1355-6037। ডিওআই:10.1136/hrt.2005.074781। পিএমআইডি 16908722। পিএমসি 1861150 অবাধে প্রবেশযোগ্য।
2. ↑  Freeman, Laura A.; Young, Phillip M. (২০১৩)। "CT and MRI Assessment of the Aortic Root and Ascending Aorta": W581–W592। আইএসএসএন 0361-803X। ডিওআই:10.2214/AJR.12.9531। পিএমআইডি 23701088।
3. ↑  Bret P Nelson (২০১৫-১০-০১)। "Thoracic Aneurysm"। *Medscape*। সংগ্রহের তারিখ ২০১৭-০৪-১৬।
4. ↑  Wolak, Arik; Gransar, Heidi (২০০৮)। "Aortic Size Assessment by Noncontrast Cardiac Computed Tomography: Normal Limits by Age, Gender, and Body Surface Area": 200–209। আইএসএসএন 1936-878X। ডিওআই:10.1016/j.jcmg.2007.11.005 অবাধে প্রবেশযোগ্য। পিএমআইডি 19356429।
5. ↑  Van Mieghem, Nicolas M.; Van Der Boon, Robert M.A. (২০১৩)। "Porcelain Aorta and Severe Aortic Stenosis: Is Transcatheter Aortic Valve Implantation the New Standard?": 765–767। আইএসএসএন 1885-5857। ডিওআই:10.1016/j.rec.2013.05.008। পিএমআইডি 24773854।